钦定古今图书集成/明伦汇编/闺媛典/第027卷 > 皇清 > 李天馥母张氏〈李氏附〉
## 钦定古今图书集成/明伦汇编/闺媛典/第027卷 > 皇清 > 李天馥母张氏〈李氏附〉

按《合肥县志》：“张氏，都宪张淳之后，适勋胄李万化。化年三十馀，无子，氏为夫娶瞿氏女，生子天馥，爱育教诲以慈母兼严师。天馥生数岁，尚不知为瞿出。后天馥由进士历官内阁学士。妻李氏事适姑以孝闻。姑病，刲股和汤药进之，沈痾立愈。子孚青，年十五举进士，读中秘书，螽斯樛木之化，再传益著。”